Kan jeg få godtgørelse for sagkyndig bistand?
Hvis du har haft udgifter til sagkyndig bistand som f.eks. en advokat, konsulent eller lignende i forbindelse med sagens behandling, kan kommissionen fastsætte en passende godtgørelse, hvis bistanden skønnes at have været nødvendig. Størrelsen af godtgørelsen afhænger af, hvor meget den sagkyndige har bidraget med under besigtigelsen og ekspropriationsforretningen. Der er tale om en konkret vurdering fra kommissionens side, og der betales således ikke ”efter regning”.